Դերիլ Մերֆի

**Դերիլ Մերֆի** (,), իռլանդացի ֆուտբոլիստ, Իռլանդիայի հավաքականի նախկին ֆուտբոլիստ, հարձակվող: Կարիերայի ընթացքում «Իփսվիչ Թաունից» բացի խաղացել է այնպիսի ակումբներում, ինչպիսիք են իռլանդական «Ուոթերֆորդ Յունայթեդը», անգլիական «Սանդերլենդը», «Շեֆիլդ Ուենսդեյը», շոտլանդական «Սելտիկը»։ 2005 թվականին հանդես է եկել Իռլանդիայի երիտասարդական հավաքականի կազմում, խփել է երկու գոլ։ 2007-2017 թվականներին եղել է «զմրուխտե կղզու» առաջին թիմի խաղացող, որի կազմում նորամուտը նշել է 2007 թվականի մայիսի 23-ին՝ Էկվադորի հետ ընկերական խաղում։

## Ակումբային կարիերա
### «Ուոթերֆորդ Յունայթեդ»
Դարիլը ծնվել է 1983 թվականի մարտի 15-ին Իռլանդիայի Ուոթերֆորտ քաղաքում։ 17 տարեկանում տեղափոխվել է Անգլիա, որտեղ երկու տարի սովորել է ֆուտբոլային վարպետություն «Լուտոն Թաուն» ակումբի ակադեմիայում։ Չսպասելով, որ «շլյապնիկները» մասնագիտական պայմանագիր առաջարկն, ստիպված է եղել վերադառնալ հայրենիք։ Նրա առաջին գործատուն դարձել է «Ուոթերֆորդ Յունայթեդ» թիմը։ Նորամուտը «կապտանռնագույնների» առաջին կազմում նշել է 2002 թվականի սեպտեմբերի 19-ին։ Այդ օրը «Յունայթեդի» մրցակիցը «Կիլկենի Սիթի» ակումբն էր: Հանդիպումն ավարտվել է 3:1 հաշվով՝ հօգուտ «Ուոթերֆորդի», խփել է իր թիմի գոլերից մեկը: «Կապույտների» կազմում իր առաջին մրցաշրջանում ութ անգամ գրավել է մրցակիցների դարպասը, դրանով իսկ օգնել է «Յունայթեդին» այդ մրցաշրջանում գրավել առաջին տեղը Իռլանդիայի առաջին լիգայում՝ իրավունք տալով հաջորդ ֆուտբոլային տարում խաղալ երկրի բարձրագույն դիվիզիոնում։ 2004 թվականի մրցաշրջանում երիտասարդ հարձակվողը Պրեմիեր լիգայում խփել է 14 գոլ։ Այս նվաճումը Իռլանդիայի ֆուտբոլային ասոցիացիայի վարկածով նրան «Տարվա երիտասարդ խաղացողի» ճանաչում է բերել։

### «Սանդերլենդ»
2005 թվականի մայիսի վերջին նախնական երկամյա պայմանագիր է կնքել անգլիական «Սանդերլենդի» հետ և հունիսի 3-ին պաշտոնապես դարձել է «սև կատուների» խաղացող։ Հոկտեմբերի 1-ին «Վեսթ Հեմ Յունայթեդի» դեմ Պրեմիեր լիգայի խաղում առաջին անգամ խաղադաշտ է դուրս եկել իր նոր թիմի մարզաշապիկով։

Նոյեմբերին մեկ ամսվա վարձավճարով տեղափոխվել է «Շեֆիլդ Ուենսդեյ» ակումբ։ «Բուերի» կազմում անցկացրել է 4 հանդիպում։ Ֆուտբոլիստը առաջնության շրջանակներում ճանաչվել է 2023 թվականի հուլիս ամսվա լավագույն ֆուտբոլիստ՝ 7 խաղում անընդմեջ աչքի ընկնելով 9 գոլով և երկու անգամ դուբլ ձևակերպելով։ 

2006/07 մրցաշրջանում դարձել է «սև կատուների» գլխավոր գոլ խփողներից մեկը՝ խփելով 10 գնդակ։ Այդ ֆուտբոլային տարվա առաջին երեք խաղերում նրա հարվածները երկու անգամ հասել են նպատակին՝ «Քովենթրի Սիթիի» և «Պլիմութ Արգայլի» հետ մենամարտերում։ Այնուհետև Դերիլն երեքուկես ամիս չի կարողացել գոլ խփել: Նոյեմբերի 28-ին վերջապես կարողացել է գրավել մրցակցի դարպասը՝ այդ օրը «Սանդերլենդը» խաղում էր «Քուինս Պարկ Ռեյնջերսի» հետ։ Հաջորդ երկու խաղերում՝ «Նորվիչ Սիթիի» և «Լուտոն Թաունի» դեմ, հարձակվողը նաև մեկական գնդակ է խփել։ Անգլիայի առաջնության 2006/07 մրցաշրջանի վերջին տուրում դուբլ է ձևակերպել, ինչպես նաև գոլային փոխանցում կատարել իր խաղընկեր Էնթոնի Սթոքսին: Մենամարտն ավարտվել է «գլխարկագործների» պարտությամբ՝ 5:0։

2008 թվականի փետրվարի 9-ին իռլանդացին գրավել է «Ուիգան Ատլետիկի» դարպասը։ Հետագայում այդ գնդակը ճանաչվել է Անգլիայի Պրեմիեր լիգայի «փետրվար ամսվա լավագույն գոլ»։ Ապրիլի 26-ին «Միդլսբրոյի» դեմ խաղում դուրս է եկել փոխարինման, խաղի 90-րդ րոպեին անկյունայինի հարվածից տուգանային հրապարակում պայքար է պարտադրել «ռեչնիկների» պաշտպան Էմանուել Պոգատեցին, որը գնդակը խփել է սեփական դարպասը: Հանդիպումն ավարտվել է 3-2 հաշվով՝ հօգուտ «Սանդերլենդի», և այս հաղթանակը թույլ է տվել «սև կատուներին» պահպանել տեղը Պրեմիեր լիգայում նաև հաջորդ մրցաշրջանի համար։ 2008 թվականի հուլիսի վերջին իռլանդացին «Սանդերլենդի» հետ կնքել է նոր հնգամյա պայմանագիր։

### Վարձակալություն «Իպսվիչ Թաունում»
2010 թվականի փետրվարի 1-ին «Սանդերլենդի» ղեկավարությունը իռլանդացի հարձակվողին վարձակալել է մինչև ֆուտբոլային տարվա ավարտը «Իփսվիչ Թաունում», որը ղեկավարում էր «սև կատուների» նախկին մարզիչ Ռոյ Քինը։ Նոր թիմի կազմում առաջին երեք խաղերում մեկական գոլ է խփել՝ գրավելով «Միդլսբրոյի», «Քուինս Պարկ Ռեյնջերսի» և «Պիտերբորո Յունայթեդի» դարպասները։ Մարտի 9-ին դուբլ է ձևակերպել՝ երկու արդյունավետ հարված հասցնելով «Քարդիֆ Սիթիի» դեմ խաղում։

### «Սելտիկ»
2010 թվականի հուլիսի 16-ին դարձել է շոտլանդական «Սելտիկի» խաղացող՝ Գլազգոյի ակումբի հետ կնքելով եռամյա պայմանագիր։ Իռլանդացին առաջին անգամ խաղադաշտ է դուրս եկել «կելտերի» մարզաշապիկով հուլիսի 24-ին, այդ օրը նրա նոր ակումբն ընկերական խաղում խոշոր հաշվով առավելության է հասել անգլիական «Լինքոլն Սիթիի» նկատմամբ՝ 4:1, հարձակվողը խփել է գոլերից մեկը։ Նորամուտը «Սելտիկի» առաջին կազմում պաշտոնական խաղում նշել է հուլիսի 28-ին, երբ չեմպիոնների լիգայի որակավորման 3-րդ փուլի շրջանակներում «սպիտակ-կանաչները» մրցել են պորտուգալական «Բրագայի» հետ։ Օգոստոսի 22-ին հարձակվողը, 74-րդ րոպեին փոխարինելով Մարկ-Անտուան Ֆորտյունեին «Սենթ Միրենի» դեմ խաղում, առաջին անգամ խաղադաշտ է դուրս եկել Շոտլանդիայի Պրեմիեր լիգայի խաղում։ «Սելտիկի» կազմում իր առաջին գոլը խփել է օգոստոսի 29-ին՝ «Մոտերուելի» հետ խաղում իրացնելով 11 մետրանոց հարվածը: Գոլը միակն էր այդ խաղում, «սպիտակ-կանաչները» նրա դիպուկ հարվածի շնորհիվ հաղթել են 1:0 հաշվով։ Մինչև ֆուտբոլային տարվա ավարտը ևս երկու անգամ գոլ է խփել «Կիլմարնոկի» և «Դանդի Յունայթեդի» դարպասը։

### Երկրորդ և երրորդ վարձույթները «Իպսվիչ Թաունում»
2011 թվականի օգոստոսի 25-ին իռլանդացին իր կարիերայի ընթացքում երկրորդ անգամ վարձավճարով տեղափոխվել է անգլիական «Իփսվիչ Թաուն»։ Պայմանագիրը «կելտերի» և «սև կատուների» միջև կնքվել է մեկ մրցաշրջան ժամկետով։ Երկու օր անց նա անցկացրել է իր առաջին հանդիպումը «Պորտման Ռոուդում»՝ անցկացնելով «Լիդս Յունայթեդի» դեմ խաղի 90 րոպեն։

### Ակումբային վիճակագրություն

## Իռլանդիայի հավաքական
2005 թվականին հանդես է եկել Իռլանդիայի երիտասարդական հավաքականի կազմում, խփել է երկու գոլ։ Դարիլի նորամուտը «զմրուխտ կղզու» առաջին թիմում նշել է 2007 թվականի մայիսի 23-ին Էկվադորի հետ ընկերական խաղում։ Հարձակվողը Իռլանդիայի հավաքականի կազմում անցկացրել է տասներեք հանդիպում։

### Հանդիպումներ և գոլեր Իռլանդիայի հավաքականի կազմում

**Ընդհանուր՝ 20 խաղ / 0 գոլ, 8 հաղթանակ, 7 ոչ-ոքի, 5 պարտություն:**

### Հավաքական խաղերի/գոլերի ամփոփ վիճակագրություն

## Ձեռքբերումներ
; Թիմային նվաճումներ
 **«Ուոթերֆորդ Յունայթեդ»**
* Իռլանդիայի առաջին լիգայի հաղթող՝ 2002/03
 **«Սանդերլենդ»**
* Չեմպիոնշիփի հաղթող՝ 2006/07
 **«Սելտիկ»**
* Շոտլանդական լիգայի գավաթի եզրափակչի մասնակից՝ 2010/11
; Անձնական նվաճումներ
* Իռլանդիայի ֆուտբոլի ասոցիացիայի վարկածով տարվա երիտասարդ ֆուտբոլիստ՝ 2004

## Ծանոթագրություններ

## Արտաքին հղումներ
* 
* Профиль Мерфи на официальном сайте «Селтика»
* 
* 
* Профиль Мерфи на footballdatabase.eu
* Все матчи Мерфи за сборную Ирландии на soccerscene.ie
* 

 
Կատեգորիա:Իպսվիչ Թաունի ֆուտբոլիստներ
Կատեգորիա:Իռլանդացի ֆուտբոլիստներ
Կատեգորիա:Իռլանդիայի հավաքականի ֆուտբոլիստներ
Կատեգորիա:Լուտոն Թաունի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սանդերլենդի ֆուտբոլիստներ
Կատեգորիա:Սելտիկի ֆուտբոլիստներ